Γεγονότα Οκτωβρίου 2015

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2015, συνοδευόμενα από τις πηγές μέσω των οποίων μεταδόθηκαν. 

## 1η Οκτωβρίου
;Πόλεμος και επιθέσεις
*Η κυβέρνηση του Αφγανιστάν ισχυρίζεται ότι έχει ανακαταλάβει την πόλη Κουντούζ.(AFP μέσω ABC News Australia)
*Συντρίβεται στο Αφγανιστάν ένα στρατιωτικό αεροσκάφος των ΗΠΑ τύπου C-130J καθώς προσεγγίζει το αεροδρόμιο της Τζαλαλαμπάντ, με αποτέλεσμα να σκοτωθούν οι 11 επιβαίνοντες σε αυτό. (Al Jazeera), (ABC News), (Reuters) 
;Νόμος και έγκλημα
*Στο Ρόζεμπουργκ του Όρεγκον των ΗΠΑ, σε επεισόδιο με πυροβολισμούς σε κοινοτικό κολέγιο σκοτώνονται τουλάχιστον 13 άτομα και τραυματίζονται άλλα 20.(Reuters) , (CNN)
;Διεθνείς σχέσεις
*Το Μπαχρέιν ανακαλεί τον πρεσβευτή του στο Ιράν, μία ημέρα μετά την ανακάλυψη ενός μεγάλου εργοστασίου για κατασκευή βομβών στη Νουβαϊντράτ και τη σύλληψη από τις δυνάμεις ασφαλείας του Μπαχρέιν πολλών υπόπτων για σύνδεση με τους Φρουρούς της Επανάστασης του Ιράν.
(''The Daily Star'') , (Gulf News)

## 2 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Η ρωσική κυβέρνηση δηλώνει ότι ρωσικά πολεμικά αεροσκάφη βομβάρδισαν τη Συρία για 3η συνεχόμενη ημέρα, πλήττοντας 12 στόχους του Ισλαμικού Κράτους. (''Daily Mail'')
*Τουλάχιστον 17 μαχητές του PKK σκοτώνονται στη διάρκεια στρατιωτικής επιχείρησης της Τουρκίας στη Σιλβάν του Ντιγιαρμπακίρ. (RT)

;Καταστροφές και δυστυχήματα
*Εξαφανίζεται το ινδονησιακό αεροσκάφος τύπου Aviastar που μεταφέρει 10 άτομα ενώ πετά πάνω από την Ινδονησία. (''DailyMail'')
*Στη Σάντα Κατερίνα Πινούλα, κοντά στην Πόλη της Γουατεμάλας, από κατολισθήσεις σκοτώνονται τουλάχιστον 56 άνθρωποι και άλλοι 600 αγνοούνται. (Reuters)  (BBC)

## 3 Οκτωβρίου
;Πόλεμος και επιθέσεις
*Πόλεμος στο Αφγανιστάν:
**Σε διευρυμένες αεροπορικές επιθέσεις των ΗΠΑ που πλήττουν ένα νοσοκομείο των Γιατρών Χωρίς Σύνορα στην πόλη Κουντούζ, σκοτώνοντας 12 μέλη του προσωπικού και τουλάχιστον 7 ασθενείς, ανάμεσα στους οποίους και 3 παιδιά, με τους σοβαρά τραυματίες να αριθμούν τους 37, ενώ πολλά ακόμα άτομα αγνοούνται. (MSF) (Washington Post) (Reuters) 

;Δυστυχήματα
*Σε δυστύχημα με διπλό λεωφορείο στο Κόβεντρι σκοτώνονται 2 άτομα, ανάμεσα στα οποία και ένα οκτάχρονο αγόρι. Το όχημα έπεσε πάνω σε υπεραγορά των Sainsbury's. Άλλα έξι άτομα τραυματίστηκαν σοβαρά. (BBC)

;Αθλητισμός
*Η Αγγλία γίνεται η πρώτη διοργανώτρια χώρα και η πρώτη πρώην φιναλίστ που αποκλείεται από το Παγκόσμιο Κύπελλο Ράγκμπι από τη φάση των ομίλων, έπειτα από την ήττα της από την Αυστραλία. (BBC)

## 4 Οκτωβρίου

;Πόλεμος και επιθέσεις
*Ισραηλινοπαλαιστινιακή σύρραξη:
**Σκοτώνονται 2 Ισραηλινοί πολίτες και άλλοι 3 τραυματίζονται σε επιθέσεις με μαχαίρι, έργο Παλαιστινίων, στην Παλαιά Πόλη της Ιερουσαλήμ.
Ως αποτέλεσμα απαγορεύεται επί διήμερο η είσοδος των Παλαιστινίων στην πόλη, εκτός αν είναι τόπος διαμονής τους. (BBC News) (Yahoo News) (CNN)

;Καταστροφές και δυστυχήματα
*Τουλάχιστον 16 είναι οι νεκροί από τις σφοδρές πλημμύρες στη Γαλλική Ριβιέρα στα νοτιοανατολικά της Γαλλίας. Επίσης, τουλάχιστον 35.000 οικίες επιβεβαιώθηκε ότι είναι χωρίς ηλεκτρικό εξαιτίας της σφοδρής καταιγίδας που ενέσκηψε στην περιοχή.(Yahoo) (Sky News)

;Πολιτική και εκλογές
*Πορτογαλικές βουλευτικές εκλογές 2015:
**Στις κάλπες προσέρχονται οι πολίτες στην Πορτογαλία για τις βουλευτικές εκλογές. Σύμφωνα με τις δημοσκοπήσεις έξω από τα εκλογικά κέντρα, ο κεντροδεξιός κυβερνητικός συνασπισμός κερδίζει τη νίκη. (naftemporiki.gr)
*Βουλευτικές εκλογές στην Κιργιζία 2015
**Στις κάλπες για τις βουλευτικές εκλογές συρρέουν και οι πολίτες στην Κιργιζία. Το Σοσιαλδημοκρατικό Κόμμα της Κιργιζίας κερδίζει τις πιο πολλές ψήφους και θα σχηματιστεί φιλορωσικός συνασπισμός. (Al Jazeera)

## 5 Οκτωβρίου
;Πόλεμος και επιθέσεις
*Η Τουρκία κατηγορεί τη Ρωσία για παραβίαση του εναέριου χώρου της κοντά στα σύνορα με τη Συρία. Ανακαλείται ο πρεσβευτής της Ρωσίας στην Τουρκία. (Reuters) 
*Εμφύλιος πόλεμος στο Ιράκ:
**Έπειτα από βομβιστικές επιθέσεις με παγιδευμένα οχήματα σε όλο το Ιράκ σκοτώνονται τουλάχιστον 57 άτομα. Ύποπτοι για την επίθεση είναι το ΙΣΙΣ. (Reuters) 

;Οικονομία
*Η Παγκόσμια Τράπεζα εκτιμά ότι το 9,6 τοις εκατό του παγκόσμιου πληθυσμού ζει σε απόλυτη φτώχεια. Το 2012 το αντίστοιχο ποσοστό ήταν μεγαλύτερο (12,8%). Η Τράπεζα ενημερώνει και τον παγκόσμιο δείκτη φτώχειας από το 1,25 δολάρια καθημερινά στα
1,90 δολάρια καθημερινά. Η τελευταία αλλαγή έγινε το 2008. (Time) (''The Guardian'')

;Καταστροφές και δυστυχήματα

*Καταιγίδες στην Αμερική τον Οκτώβριο του 2015
**Μία ημέρα μετά την κήρυξη της πολιτείας της Νότιας Καρολίνας σε κατάσταση εκτάκτου ανάγκης, συνεχίζονται οι βροχοπτώσεις και ανακοινώνεται ο θάνατος 9 ατόμων σε περιστατικά που συνδέονται με την κακοκαιρία. (AccuWeather) (CNN) (AP μέσω ACBS News)
*Τυφώνας Χοακίν
**Το πλοίο "Ελ Φάρο", που αγνοείται από την πρώτη μέρα του μήνα, ανακοινώνεται ότι βυθίστηκε την ημέρα εκείνη με 33 επιβάτες στη διάρκεια του τυφώνα Χοακίν. (NBC News)
*Τυφώνας Μουτζιγκάε το 2015
**Τουλάχιστον 9 είναι οι νεκροί από το πέρασμα του τυφώνα Μουτζιγκάε από τη νότια Κίνα. Δεκάδες ψαράδων αγνοούνται και απομακρύνθηκαν από τα σπίτια τους περί τα 200.000 άτομα.(AP)  (International Business Times)
*Η τροπική καταιγίδα Καμπαγιάν ενσκήπτει στις Φιλιππίνες αφήνοντας τουλάχιστον 2 νεκρούς, 2 τραυματίες και 63 αγνοουμένους. (Manila Sun Star)  (Philippine Star)

;Νόμος και έγκλημα
*Ο πρώην αρχηγός της κυβέρνησης του Χονγκ Κονγκ Ντόναλντ Τσανγκ κατηγορείται για διαφθορά ενώ ήταν στην κυβέρνηση, από ανεξάρτητη επιτροπή κατά της διαφθοράς. (Hong Kong Free Press)

;Διεθνείς σχέσεις
*Οι ΗΠΑ, η Ιαπωνία και άλλες 10 χώρες του Ειρηνικού υπογράφουν το Σύμφωνο Συνεργασίας των Δύο Πλευρών του Ειρηνικού. Η εν λόγω συμφωνία θα επηρεάσει το 40% της διεθνούς οικονομίας. (HuffPost Greece )

;Επιστήμη
*Το Νόμπελ Ιατρικής για το 2015 απονέμεται στον Ουίλιαμ Κ. Κάμπελ από την Ιρλανδία, τον Ιάπωνα Σατόσι Ομούρα και στην Κινέζα Του Γιουγιού για το έργο τους στην καταπολέμηση των παρασιτικών ασθενειών. (AP) (''Washington Post'')

;Πολιτική και εκλογές
*Υπογράφεται από τον κυβερνήτη Τζέρι Μπράουν νομθεσία που θα τεθεί σε ισχύ στα τέλη του 2016, νομιμοποιώντας την ευθανασία σε όλη την πολιτεία της Καλιφόρνια.(''CNN'')

## 6 Οκτωβρίου

;Πόλεμος και επιθέσεις
*Στην Υεμένη σε επίθεση με στόχο το ξενοδοχείο όπου διαμένει ο αντιπρόεδρος και ο πρωθυπουργός Χαλέντ Μπαχάχ στο Άντεν (χρησιμοποιείτο ντε φάκτο σαν στρατιωτική βάση) σκοτώνονται τουλάχιστον 15 στρατιώτες του αραβικού συνασπισμού υπό τη Σαουδική Αραβία. (CNN) 
;Καταστροφές και δυστυχήματα
*Σε ανακοίνωση του Διεθνούς Οργανισμού Μετανάστευσης αναφέρεται ότι τα τελευταία 24ωρα έγινε και νέο ναυάγιο προσφύγων στη Λιβύη με 95 σορούς να έχουν ανασυρθεί μέχρι στιγμής. (Huff Post Greece)

;Επιστήμη
*Το Νόμπελ Φυσικής απονέμεται στους Τακάκι Καζίτα από την Ιαπωνία και Άρθουρ Μακντόναλντ από τον Καναδά για την ανακάλυψη της ταλάντωσης των νετρίνων, η οποία δείχνει ότι τα νετρίνα έχουν μάζα. (in.gr)

## 7 Οκτωβρίου
;Πόλεμος και επιθέσεις
*Βομβιστές αυτοκτονίας που ανήκουν στην Μπόκο Χαράμ σκοτώνουν τουλάχιστον 15 άτομα σε τζαμί στη βορειοανατολική Νιγηρία στην πόλη Νταματούρου. (AP)
*Σε αεροπορικούς βομβαρδισμούς των δυνάμεων των οποίων ηγείται η Σαουδική Αραβία, σκοτώνονται τουλάχιστον 30 άτομα και άλλα 25 τραυματίζονται στην πόλη Σαναμπανί της Υεμένης στη διάρκεια γάμου που έγινε στην έδρα φυλάρχου, με σκοπό την υποστήριξη των Χούθι. (AP via ABC News) (''The New York Times'') (CNN)

;Επιστήμη
*Το Νόμπελ Χημείας απονέμεται στους Τόμας Λίνταλ από τη Σουηδία, Πολ Μόντριχ από τις ΗΠΑ και Αζίζ Σανζάρ από την Τουρκία για τις «μηχανιστικές μελέτες της επιδιόρθωσης του DNA». (in.gr)

;Υγεία
*Ο Παγκόσμιος Οργανισμός Υγείας ανακοινώνει ότι από την έναρξη της επιδημίας του ιού Έμπολα τον Μάρτιο του 2014, την περασμένη εβδομάδα δεν υπήρξε κανένα κρούσμα του Έμπολα για πρώτη φορά διεθνώς. (Time)

## 8 Οκτωβρίου
;Πόλεμος και επιθέσεις
*Στην Υεμένη κυβερνητικά στρατεύματα καταλαμβάνουν την πόλη Σίρουα, το τελευταίο προπύργιο των ανταρτών Χούθι στη σημαντική επαρχία Μαρίμπ.(The Australian)

;Τέχνες και πολιτισμός
*Στη συγγραφέα και δημοσιογράφο Σβετλάνα Αλεξίεβιτς από τη Λευκορωσία απονέμεται το φετινό Νόμπελ Λογοτεχνίας.(''The Guardian'')

;Καταστροφή
*Ενεργοποιείται ξανά το ηφαίστειο Κοτοπάξι στον Ισημερινό. (Fox News)

;Αθλητισμός
*Υπόθεση διαφθοράς της FIFA το 2015: Η FIFA απαγορεύει κάθε ποδοσφαιρική δραστηριότητα για 90 ημέρες στους Σεπ Μπλάτερ, Μισέλ Πλατινί και Ζερόμ Βάλκε εν μέσω καταγγελιών για διαφθορά. (BBC)

## 9 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Η κρατική τηλεόραση του Ιράν μεταδίδει ότι σκοτώθηκε ο Χοσεΐν Χαμαντανί, ταξίαρχος της Επαναστατικής Φρουράς, στα περίχωρα του Χαλεπίου. (Independent)
*Ισραηλινοπαλαιστινιακή σύρραξη:
**Η ισλαμιστική οργάνωση Χαμάς καλεί σε μια νέα Ιντιφάδα για τους Παλαιστινίους, στον απόηχο των πολλαπλών επιθέσεων με μαχαίρι κατά τα τελευταία 24ωρα στο Ισραήλ. (The Telegraph) (The Guardian)
**Ισραηλινός τραυματίζει σε επίθεση με μαχαίρι 2 Βεδουίνους Άραβες και 2 Παλαιστινίους στην πόλη Ντιμόνα. Ο Πρωθυπουργός του Ισραήλ Μπενιαμίν Νετανιάχου, καταδικάζει την επίθεση εναντίον αθώων Αράβων. (''Washington Post'') 
**Σκοτώνονται από τον ισραηλινό στρατό 6 Παλαιστίνιοι διαδηλωτές και άλλοι 60 τραυματίζονται στα σύνορα με τη Λωρίδα της Γάζας. (Reuters)  (CNN)
*Εμφύλιος πόλεμος στο Ιράκ:
**Αξιωματούχοι της αστυνομίας στο Ιράκ σκοτώνουν τουλάχιστον 35 άτομα έπειτα από βομβαρδισμό με όλμους εναντίον των χωριών τους κοντά στην πόλη Μπακούμπα, πρωτεύουσα της κυβερνητικής επαρχίας Ντιγιάλα.(AP μέσω ABC News)

;Δυστυχήματα και καταστροφές
*Πανικός στη Μένα της Σαουδικής Αραβίας το 2015
**Σύμφωνα με μια νέα καταμέτρηση των θυμάτων από το Associated Press, κατά την τραγωδία στη Μένα στη διάρκεια προσκυνήματος σκοτώθηκαν 1.453 άνθρωποι, κάτι που σημαίνει ότι είναι η χειρότερη και εκείνη με τον μεγαλύτερο αριθμό θυμάτων στην ιστορία του Χατζ.(AP μέσω MSN)

;Διεθνείς σχέσεις
*Εμφύλιος πόλεμος στη Λιβύη
**Ο απεσταλμένος των Ηνωμένων Εθνών για τη Λιβύη, Μπερναρντίνο Λεόν, προτείνει το σχηματισμό κυβέρνησης εθνικής ενότητας για την αφρικανική χώρα, με επικεφαλής τον πρωθυπουργό Φαγιέζ Σαράτζ. (BBC)
*Το Νόμπελ Ειρήνης για το 2015 απονέμεται στο Κουαρτέτο Εθνικού Διαλόγου της Τυνησίας για την αποφασιστική συνεισφορά του στην οικοδόμηση μιας πλουραλιστικής δημοκρατίας στην Τυνησία στον απόηχο της Επανάστασης των Γιασεμιών.
(BBC) (CNN) (Nobel Peace Prize)

;Νόμος και έγκλημα
*Πυροβολισμοί σε σχολεία
**Ένας φοιτητής σκοτώνεται και άλλοι 3 τραυματίζονται στη διάρκεια ένοπλης επίθεσης στο Πανεπιστήμιο της Βόρειας Αριζόνας στο Φλάγκσταφ. Συλλαμβάνεται ο δράστης. (''New York Daily News'') (NPR)
**Σε παρόμοια με την προηγούμενη επίθεση κοντά σε σύμπλεγμα διαμερισμάτων στο Πανεπιστήμιο του Νοτίου Τέξας στο Χιούστον σκοτώνεται 1 άτομο και άλλο ένα τραυματίζεται.(Houston Chronicle) (Reuters) 

## 10 Οκτωβρίου
;Πόλεμος και επιθέσεις
*Βομβιστικές επιθέσεις στην Άγκυρα το 2015
**Δύο εκρήξεις σημειώνονται στην τουρκική πρωτεύουσα Άγκυρα κοντά στον κυριότερο σιδηροδρομικό σταθμό, με αποτέλεσμα να σκοτωθούν 97 άτομα και περισσότερα από 400 να τραυματιστούν. Η βομβιστική επίθεση έγινε στη διάρκεια ειρηνικής διαδήλωσης εναντίον του πολέμου ανάμεσα στην Τουρκία και στο κουρδικό κόμμα PKK. (BBC), (CNN), (Sky News Australia) 
*Μπόκο Χαράμ
**Πέντε βομβιστές αυτοκτονίας σκοτώνουν τουλάχιστον 36 άτομα σε χωριό στο Τσαντ που αποτελεί καταφύγιο για τους Νιγηριανούς πρόσφυγες που ξέφυγαν από την οργάνωση Μπόκο Χαράμ.(AP)
*Πόλεμος στο Αφγανιστάν
**Γίνεται γνωστό ότι το Υπουργείο Άμυνας των ΗΠΑ θα αποζημιώσει τις οικογένειες των θυμάτων από τον αμερικανικό αεροπορικό βομβαρδισμό που συνέβη την περασμένη εβδομάδα και που έπληξε νοσοκομείο των Γιατρών Χωρίς Σύνορα στην πόλη Κουντούζ του Αφγανιστάν. Κατά το βομβαρδισμό εκείνο σκοτώθηκαν 22 άτομα ανάμεσα στα οποία και 12 εργαζόμενοι στην οργάνωση. (AFP μέσω ABC News)

;Δυστυχήματα
*Σε μεγάλη πυρκαγιά που σημειώνεται σε σταθμό για Ιρλανδούς ταξιδιώτες στα νότια του Δουβλίνο, πέθαναν τουλάχιστον 8 άνθρωποι.
(''Irish Times'')

;Αθλητισμός
*Στο ποδόσφαιρο, το Μεξικό νικά τις ΗΠΑ 3-2 και κατακτά το Κύπελλο CONCACAF 2015. (CONCACAF) 

## 11 Οκτωβρίου
;Πόλεμος και επιθέσεις
*Ισραηλινοπαλαιστινιακή σύρραξη
**Έπειτα από ισραηλινούς αεροπορικούς βομβαρδισμούς με στόχο εγκαταστάσεις της Χαμάς στη λωρίδα της Γάζας, προκαλείται έκρηξη και σκοτώνεται από την κατάρρευση του σπιτιού της μία 30χρονη Παλαιστίνια σε ενδιαφέρουσα, μαζί με τη δίχρονη κόρη της. Άλλα 4 άτομα τραυματίστηκαν. (Reuters) (AP via New York Times) (AFP via New Indian Express)
*Στο Αφγανιστάν σκοτώνονται 5 άτομα και άλλα 5 τραυματίζονται από τον συνασπισμό υπό το NATO έπειτα από πτώση ελικοπτέρου που οφείλεται σε δυστύχημα. (BBC) (CNN) (USA Today)
*Τουλάχιστον 8 άτομα σκοτώνονται σε επίθεση αυτοκτονίας στο βόρειο Καμερούν, πιθανή πράξη της Μπόκο Χαράμ.(Business Standard)

;Πολιτική και εκλογές
*Λευκορωσικές προεδρικές εκλογές 2015
**Ο Αλεξάντερ Λουκασένκο κερδίζει 5η θητεία στο προεδρικό αξίωμα στη Λευκορωσία, κερδίζοντας τις σημερινές εκλογές με σαρωτική πλειοψηφία.(Radio Free Europe), (Reuters)  (Reuters) 
*Προεδρικές εκλογές στη Γουινέα 2015
**Σε ειρηνικό κλίμα εκατομμύρια πολιτών στη Γουινέα ψηφίζουν στις δεύτερες ελεύθερες εκλογές από την ανεξαρτησία για την ανάδειξη του προέδρου της χώρας. Αναμένεται η επανεκλογή του σημερινού προέδρου, Αλφά Κοντέ (Deutsche Welle)

;Αθλητισμός
*Bathurst 1000
**Στον μηχανοκίνητο αθλητισμό, ο Αυστραλός οδηγός Κρεγκ Λάουντις κερδίζει το Supercheap Auto Bathurst 1000 για 6η φορά. Ανεβαίνοντας στο βάθρο για 13η φορά, πετυχαίνει νέο ρεκόρ για το αγώνισμα. (NZ Newswire μέσω Yahoo! 7)

## 12 Οκτωβρίου
;Πόλεμος και επιθέσεις
*Ισραηλινοπαλαιστινιακή σύρραξη
**Τρεις επιθέσεις με μαχαίρι σημειώνονται με στόχο Ισραηλινούς πολίτες και αστυνομικούς και με δράστες Παλαιστίνιους. Δύο από τους δράστες σκοτώνονται από πυρά. Τουλάχιστον 16 Παλαιστίνιοι έχουν σκοτωθεί από τις ισραηλινές δυνάμεις ασφαλείας τις τελευταίες ημέρες. (AP μέσω Houston Chronicle)  (Times of Israel) (Israel National News)

;Πολιτική και εκλογές
*Ο Τζιότζι Κονρότε εκλέγεται Πρόεδρος των Φίτζι από το Κοινοβούλιο της χώρας με 31 ψήφους έναντι 14 για τον Επέλι Γκανιλάου. (Radio New Zealand International)
*Ο πρόεδρος του Κοινοβουλίου του Βανουάτου, Μαρσελίνο Πιπίτε, ο οποίος υπηρετεί ως υπηρεσιακός πρόεδρος της χώρας, δίνει αμνηστία σε εκείνον και σε άλλους 13 βουλευτές που κρίθηκαν αθώοι από τις κατηγορίες της δωροδοκίας στις 9 Οκτωβρίου 2015. (ABC News)
;Επιστήμη
*Ο Άνγκους Ντίτον κερδίζει το Βραβείο Νόμπελ Οικονομικών Επιστημών για την ανάλυσή του σχετικά με την κατανάλωση, τη φτώχεια και την ευημερία. (Huffington Post) (Washington Post) 

## 13 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Δύο οβίδες πλήττουν τη ρωσική πρεσβεία στη συριακή πρωτεύουσα Δαμασκό, καθώς εκατοντάδες φιλοκυβερνητικών υποστηρικτών έκανε πορεία έξω από το χώρο σε ένδειξη υποστήριξης προς τους αεροπορικούς βομβαρδισμούς. Ο Ρώσος υπουργός Εξωτερικών Σεργκέι Λαβρόφ πριέγραψε τον βομβαρδισμό ως "τρομοκρατική πράξη." (BBC)
*Ισραηλινοπαλαιστινιακή σύρραξη
**Δύο επιθέσεις με μαχαίρι λαμβάνουν χώρα στη Ραανάνα, η μία με έναν τραυματία και η δεύτερη μπροστά σε καφετέρια, με 1 σοβαρά και άλλους 3 ελαφρά τραυματισμένους. (The Jerusalem Post)
**Στην Ιερουσαλήμ δύο άντρες αποπειράθηκαν να μαχαιρώσουν επιβάτες σε λεωφορείο προτού πυροβοληθούν. Ένα άτομο σκοτώθηκε και άλλο ένα τραυματίστηκε καθώς ο οδηγός έπεσε πάνω σε πλήθος και ο δράστης σύμφωνα με πληροφορίες εξήλθε από το όχημα και προσπάθησε να μαχαιρώσει τον τραυματία. Μετά η αστυνομία εξουδετέρωσε τον δράστη. Σε ένα άλλο επεισόδιο δύο επιβάτες σκοτώθηκαν και 3 άλλοι τραυματίστηκαν από σφαίρες σε επίθεση με μαχαίρι και με πυροβολισμούς με στόχο λεωφορείο στη συνοικία Αρμόν Χανατσίβ στη νότια Ιερουσαλήμ.(The Times of Israel)

;Πολιτισμός
*Στον συγγραφέα Μάρλον Τζέιμς από την Τζαμάικα απονέμεται το φετινό Βραβείο Μπούκερ για το μυθιστόρημά του *A Brief History of Seven Killings* που είναι εμπνευσμένο από την απόπειρα δολοφονίας εναντίον του Μπομπ Μάρλεϊ τη δεκαετία του '70. (BBC)

;Καταστροφές και δυστυχήματα
*Δημοσιεύεται το τελικό πόρισμα της Ολλανδικής Επιτροπής Ασφάλειας για την Πτήση 17 της Malaysia Airlines (MH17) Σύμφωνα με αυτό η πτήση από το Άμστερνταμ προς την Κουάλα Λουμπούρ καταρρίφθηκε από ένα ρωσικής κατασκευής πυραυλικό σύστημα στις 17 Ιουλίου 2014 σκοτώνοντας 298 άτομα. (Sky News)  (BBC) (Al Jazeera) (9News)
*Τουλάχιστον 13 άτομα σκοτώνονται από κατολισθήσεις βράχων στην πόλη Καράτσι του Πακιστάν. (Dawn)

;Πολιτική και εκλογές
*Οι προεδρικές και βουλευτικές εκλογές της Μπουρκίνα Φάσο αναβάλλονται για τις 29 Νοεμβρίου εξαιτίας του πρόσφατου πραξικοπήματος.
(Yahoo! News)

## 14 Οκτωβρίου
;Πόλεμος και επιθέσεις
*Σε επίθεση αυτοκτονίας σκοτώνονται τουλάχιστον 7 άτομα και άλλα 13 τραυματίζονται στην επαρχία Πουντζάμπ του Πακιστάν εντός του πολιτικού γραφείου του βουλευτή Μουχάμαντ Αμτζάντ Φαρούκ Χαν Χόζα του Μουσουλμανικού Συνδέσμου του Πακιστάν, ο οποίος απουσίαζε την ώρα της επίθεσης. (The Express Tribune) (India.com)
;Καταστροφές και δυστυχήματα
*Στη Νότια Αφρική από την κατάρρευση γέφυρας κοντά στο Γιοχάνεσμπουργκ σκοτώνονται 2 άτομα.(News24) 
*Αναθεωρείται ο κατάλογος του Associated Press με τους νεκρούς από την πρόσφατη τραγωδία κατά το μουσουλμανικό προσκύνημα Χατζ στη Μένα, σε 1.621 νεκρούς με εκατοντάδες να αγνοούνται. (AP via Washington Post)  (Dainik Jagran)
;Αθλητισμός
*Στην καλαθοσφαίριση, οι Minnesota Lynx κερδίζουν για τρίτη φορά εντός πενταετίας τον τίτλο στο NBA γυναικών, επικρατώντας των Indiana Fever με 3 νίκες και 2 ήττες στους τελικούς. (AP) 

## 15 Οκτωβρίου
;Πόλεμος και επιθέσεις
*Πόλεμος στο Αφγανιστάν
**Οι πολεμιστές Ταλιμπάν εκδιώκονται από την επαρχιακή πρωτεύουσα Κουντούζ, την οποία είχαν καταλάβει πρόσφατα. (The News Hub)
**Ο Πρόεδρος των ΗΠΑ Μπαράκ Ομπάμα ανακοινώνει ότι τα 5.500 στρατεύματα θα παραμείνουν στο Αφγανιστάν. (RT)
*Η κυβέρνηση της Μιανμάρ υπογράφει ειρηνευτική συμφωνία με 8 εθνοτικές ένοπλες ομάδες. (AP μέσω ''Star Tribune'')

;Οικονομία και επιχειρήσεις
*Με απόφαση της γερμανικής αρχής ασφάλειας οχημάτων, η Volkswagen πρόκειται να ανακαλέσει 2,4 εκατ. οχήματα στη χώρα στην υπόθεση με το λογισμικό για τις εκπομπές ρύπων σε πετρελαιοκίνητα οχήματα. (in.gr)

;Καταστροφές και δυστυχήματα
*Σε ναυάγιο ανοικτά της Μυτιλήνης πεθαίνουν 7 άνθρωποι ανάμεσα στους οποίους και ένα βρέφος, έπειτα από τη σύγκρουση ξύλινου πλεούμενου στο οποίο επέβαιναν πρόσφυγες και μετανάστες με ένα πλωτό σκάφος του Λιμενικού. (naftemporiki.gr/ΑΜΠΕ) 

;Διεθνείς σχέσεις
*Η Αίγυπτος, η Ιαπωνία, η Ουκρανία, η Ουρουγουάη και η Σενεγάλη εκλέγονται ως μη μόνιμα μέλη του Συμβουλίου Ασφαλείας των Ηνωμένων Εθνών για το 2016-17. (New York Times) 

## 16 Οκτωβρίου
;Πόλεμος και επιθέσεις
*Ισραηλινοπαλαιστινιακή σύρραξη
**Παλαιστίνιοι ταραχοποιοί βάζουν φωτιά σε κτήριο που περιέχει τον τύμβο του Ιωσήφ στην πόλη Ναμπλούς της Δυτικής Όχθης προκαλώντας εκτεταμένες υλικές ζημίες. Ο πρόεδρος της Παλαιστινιακής Αρχής Μαχμούντ Αμπάς καταδικάζει την επίθεση. (''Times of Israel'') (Jerusalem Post)
**Μαχαιρώνεται ένας ισραηλινός στρατιώτης από έναν παλαιστίνιο μεταμφιεσμένο σε δημοσιογράφο, ο οποίος σκοτώνεται από πυρά. (Reuters) 

;Διεθνείς σχέσεις
*Μεταναστευτική κρίση στην Ευρώπη
**Η ΕΕ και η Τουρκία καταλήγουν σε συμφωνία για να συγκρατήσουν το κύμα μεταναστών προς την Ευρώπη σε αντάλλαγμα για την προσφορά πακέτου οικονομικής βοήθειας ύψους 3 δισ. λιρών, ευκολότερες συνθήκες για βίζα και επανέναρξη των συνομιλιών για ένταξη της Τουρκίας στην ΕΕ. (ITV)
**Η Ουγγαρία ανακοινώνει ότι θα κλείσει τα σύνορά της με την Κροατία στο νότο τα μεσάνυχτα.(Reuters) 
*Η Ρωσία και άλλα πρώην σοβιετικά κράτη σε σύνοδό τους στο Καζακστάν συμφωνούν στη σύσταση μιας ενιαίας δύναμης για να αντιμετωπιστεί το ζήτημα της ασφάλειας στα σύνορά τους, κυρίως με το Αφγανιστάν. (Reuters) 

## 17 Οκτωβρίου
;Πόλεμος και επιθέσεις
*Στην Υεμένη, σε αεροπορικό χτύπημα του συνασπισμού με επικεφαλής τη Σαουδική Αραβία με στόχο τους Χούθι στη νότια κυβερνητική επαρχία Ταΐζ σκοτώνονται κατά λάθος τουλάχιστον 20 μαχητές που υποστηρίζουν τον πρόεδρο Μανσούρ Χαντί.(BBC)
;Οικονομία
*Πραγματοποιείται η τελευταία πτήση των US Airways που προσγειώνεται στο Διεθνές Αεροδρόμιο Φιλαδέλφειας. Η εν λόγω εταιρεία συγχωνεύτηκε με την American Airlines, από το 2013. (Christian Science Monitor) 
;Δυστυχήματα
*Τουλάχιστον 15 άτομα σκοτώνονται όταν λεωφορείο που μετέφερε άτομα για γάμο ξεφεύγει από την πορεία του στην πολιτεία Άντρα Πραντές στη νότια Ινδία. (AAP μέσω News Limited)
*Σε ναυάγιο με επιβατηγό πλοίο που βυθίζεται εν μέσω κακοκαιρίας πεθαίνουν τουλάχιστον 16 άτομα κοντά στην Οδησσό της Ουκρανίας. (RT)

;Διεθνείς σχέσεις
*Κρίση μεταναστών στην Ευρώπη
**Οι πρώτοι μετανάστες φτάνουν στη Σλοβενία για πρώτη φορά μετά το κλείσιμο των συνόρων της Ουγγαρίας με την Κροατία. (Reuters) 
**Μεταδίδεται από το τουρκικό πρακτορείο ειδήσεων "Ανατολή" ότι πνίγηκαν στο Αιγαίο 12 πρόσφυγες κατά την αποτυχημένη προσπάθειά τους να περάσουν στην Ευρώπη. (AP)

;Πολιτική και εκλογές
*Αιγυπτιακές βουλευτικές εκλογές 2015
**Στις κάλπες προσέρχονται οι Αιγύπτιοι που ζουν στο εξωτερικό στις πρώτες βουλευτικές εκλογές στη χώρα μετά την ανατροπή του προέδρου Μοχάμεντ Μόρσι από τον στρατό. Η ψηφοφορία γίνεται σε 139 συνολικά πρεσβείες και προξενεία ανά τον κόσμο. (AP μέσω Florence TimesDaily) (Gulf News)
*Προεδρικές εκλογές στη Γουινέα 2015
**Σε ανακοίνωση της εφορευτικής επιτροπής στη Γουινέα ανακοινώνεται ότι ο Πρόεδρος της Γουινέας Αλφά Κοντέ κέρδισε στις εκλογές με ποσοστό 58% των ψήφων. (Reuters) 

## 18 Οκτωβρίου
;Πόλεμος και επιθέσεις
*Η αστυνομία στην Τουρκία διεξάγει εφόδους πριν ξημερώσει σε 17 περιοχές της Κωνσταντινούπολης, συλλαμβάνοντας περί τα 50 άτομα ως ύποπτα για διασυνδέσεις με το ΙΣΙΣ. (AP) 
;Διεθνείς σχέσεις
*Σημειώνονται νέοι θάνατοι μεταναστών στο Αιγαίο. Ένα μικρό παιδί βρέθηκε αναίσθητο σε λέμβο στο Φαρμακονήσι (έπεσε στη θάλασσα από το πλοιάριο που το μετέφερε από την Τουρκία), ενώ περιστατικό ανοικτά του Καστελόριζου ανασύρθηκαν νεκρές δύο γυναίκες, ένα βρέφος και ένα ακόμη παιδί. (in.gr)
;Πολιτική και εκλογές
*Αιγυπτιακές βουλευτικές εκλογές 2015
**Διεξάγεται ο πρώτος γύρος των βουλευτικών εκλογών στην Αίγυπτο. (BBC)
*Ελβετικές ομοσπονδιακές εκλογές 2015
**Στις κάλπες για τις ομοσπονδιακές εκλογές προσέρχονται οι πολίτες στην Ελβετία. (AP)

## 19 Οκτωβρίου
;Πόλεμος και επιθέσεις
*Ισραηλινοπαλαιστινιακή σύρραξη:
**Ο 19χρονος στρατιώτης Ομρί Λεβί σκοτώνεται σε επίθεση με σφαίρες και με μαχαίρι στον κεντρικό σταθμό λεωφορείων της νότιας πόλης Μπεερσεμπά. Δράστης της επίθεσης είναι ένας άραβας Βεδουίνος ηλικίας 21 ετών, ο οποίος σκοτώνεται σε ανταλλαγή πυροβολισμών. (Washington Post) (NBC News)

;Δυστυχήματα και καταστροφές
*Προβλήματα προκαλούνται από τις πλημμύρες στις βόρειες Φιλιππίνες, έπειτα από το πέρασμα του τυφώνα Κοπού. Οι νεκροί μέχρι στιγμής έχουν φτάσει τους 11.(BBC) (AP μέσω Fox News)
*Επτά άτομα πεθαίνουν από δασική πυρκαγιά στο Όρος Λάβου της Ινδονησίας. (The Telegraph)

;Διεθνείς σχέσεις
*Το Ναυτικό των ΗΠΑ και η Δύναμη Αυτοάμυνας της Ιαπωνίας πραγματοποιούν επιθεώρηση στόλου στα ανοικτά του Όρμου του Τόκιο. Ο Πρωθυπουργός της Ιαπωνίας Σίνζο Άμπε γίνεται ο πρώτος εν ενεργεία ηγέτης της Ιαπωνίας που επιβιβάζεται σε αμερικανικό αεροπλανοφόρο, στη διάρκεια επίσκεψης στο USS ''Ronald Reagan''. (USA Today) (Japan Times) 
*Μεταναστευτική κρίση στην Ευρώπη
**Η Κροατία ανοίγει ξανά τα σύνορά της με τη Σερβία ώστε να περάσουν χιλιάδες προσφύγων. (''Irish Times'')

;Νόμος και έγκλημα
*Αποφυλακίζεται ο Νοτιαφρικανός αθλητής, Όσκαρ Πιστόριους, καταδικασμένος για τη δολοφονία της Ρίβα Στένκαμπ. Θα εκτίσει το υπόλοιπο της ποινής του σε περιορισμό κατ' οίκον. (''The Guardian'')

;Πολιτική και εκλογές
*Καναδικές ομοσπονδιακές εκλογές 2015
**Το Φιλελεύθερο Κόμμα του Καναδά με ηγέτη τον Τζάστιν Τριντό κερδίζει τις ομοσπονδιακές εκλογές με 184 έδρες. (''CBC'')

## 20 Οκτωβρίου
;Πόλεμος και επιθέσεις
*Οι Ταλιμπάν σκοτώνουν 22 αστυνομικούς και απάγουν άλλους 19, ανάμεσα στους οποίους και τον αρχηγό μιας επαρχίας, στη διάρκεια συγκρούσεων με τα στρατεύματα του Αφγανιστάν. Σκοτώνονται 12 από τους αντάρτες σε μάχη στην επαρχία Φαριάμπ, στα βόρεια της χώρας. (New York Times) (Latin American Herald Tribune) 

;Τέχνες και κουλτούρα
*Ο πρώην δημοσιογράφος του BBC Τζάκι Σάτον βρίσκεται απαγχονισμένος σε τουαλέτα του διεθνούς αεροδρομίου Ατατούρκ στην Κωνσταντινούπολη. (BBC)

;Διεθνείς σχέσεις
*Μεταναστευτική κρίση στην Ευρώπη
**Η Ευρωπαϊκή Ένωση συμφωνεί στην προμήθεια 291 συνοριοφυλάκων για την Ελλάδα και την Ιταλία με σκοπό την ταυτοποίηση και την καταγραφή των μεταναστών. (AP) 
*Εμφύλιος πόλεμος στη Συρία
**Οι ΗΠΑ και η Ρωσία υπογράφουν μια συμφωνία με σκοπό την αποσόβηση της σύρραξης ανάμεσα στα πολεμικά αεροσκάφη και των δύο στη Συρία. Το Πεντάγωνο αναφέρει ότι η συμφωνία θα παραμείνει μυστική. (CBS News) (UPI)

;Νόμος και έγκλημα
*Οι δυνάμεις ασφαλείας του Ισραήλ συλλαμβάνουν τον ανώτατο ηγέτη της Χαμάς, Σεΐχη Χασάν Γιουσέφ με την κατηγορία της υποκίνησης σε βία. (''Jerusalem Post'')

;Επιστήμη
*Ερευνητές από το Πανεπιστήμιο της Καλιφόρνια στο Λος Άντζελες αναφέρουν ότι σύμφωνα με ενδείξεις, η ζωή στη γη πιθανότατα άρχισε πριν από 4,1 εκατ. χρόνια, κατά 300 εκατ. χρόνια νωρίτερα από ό,τι πιστευόταν ως σήμερα. (''Economic Times'')

## 21 Οκτωβρίου
;Πόλεμος και επιθέσεις
*Σε άλλη μία επίθεση της Μπόκο Χαράμ, σκοτώνονται 20 άτομα έξω από χωριό της πολιτείας Μπόρνο στη Νιγηρία.(AFP μέσω Yahoo)

;Διεθνείς σχέσεις
*Εμφύλιος πόλεμος στη Συρία
**Ο πρόεδρος της Συρίας Μπασάρ αλ Άσαντ επισκέπτεται τη Μόσχα για συνομιλίες με τον πρόεδρο της Ρωσίας, Βλαντίμιρ Πούτιν. (BBC)
*Εγκρίνεται από τον ανώτατο θρησκευτικό ηγέτη του Ιράν Αλί Χαμενεΐ η συμφωνία για τα πυρηνικά ανάμεσα στην Τεχεράνη και στις παγκόσμιες δυνάμεις.(Reuters)  (Mehr News Agency) (Daily Mail)

;Πολιτική και εκλογές
*Αμερικανικές προεδρικές εκλογές 2016
**Ο Αντιπρόεδρος των Ηνωμένων Πολιτειών Τζο Μπάιντεν ανακοινώνει την πρόθεσή του να μην είναι υποψήφιος για το χρίσμα του Δημοκρατικού Κόμματος.(''Los Angeles Times'' blog) (Washington Post)

## 22 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Το Συριακό Παρατηρητήριο Ανθρωπίνων Δικαιωμάτων ανακοινώνει ότι τουλάχιστον δέκα άτομα, ανάμεσα στα οποία και εργάτες αρωγής, σκοτώθηκαν όταν ένα ρωσικό στρατιωτικό αεροσκάφος επιτέθηκε σε νοσοκομείο στο Σαρμίν της κυβερνητικής επαρχίας Ιντλίμπ. (AFP μέσω Yahoo News)

;Διεθνείς σχέσεις
*Σε 2 περιστατικά με πρόσφυγες χθες και προχθές, 2 πρόσφυγες πεθαίνουν και άλλοι 16 αγνοούνται, ενώ 48 διασώζονται από πλοιάρια, προερχόμενα από την Τουρκία, που είχαν προορισμό την Ελλάδα και τα οποία αναποδογύρισαν στο Αιγαίο Πέλαγος. (Hürriyet Daily News)

;Νόμος και έγκλημα
*Ένοπλος μασκοφόρος εισβάλλει σε σχολείο στην πόλη Τρονχάταν της Σουηδίας, σκοτώνοντας έναν δάσκαλο και ένα νεαρό αγόρι. Ο δράστης τραυματίζεται θανάσιμα από πυρά. (kathimerini.gr)(''The Guardian'')
*Για πρώτη φορά αναγνωρίζονται επίσημα οι ενώσεις μεταξύ ομοφύλων στη Χιλή. (BBC) (''The Guardian'')
*Από πυροβολισμούς στους χώρους πανεπιστημίου του Νάσβιλ στην πολιτεία Τενεσί των ΗΠΑ, σκοτώνεται 1 άτομο και άλλα 2 τραυματίζονται. (in.gr)

## 23 Οκτωβρίου
;Πόλεμος και επιθέσεις
*Μπόκο Χαράμ
**Σε δύο βομβιστικές επιθέσεις που σημειώνονται σε μουσουλμανικά τεμένη σκοτώνονται τουλάχιστον 33 άνθρωποι στις πόλεις Γιόλα και Μαϊντουγκούρι της Νιγηρίας. (''Premium Times'') (Reuters)  (Media24)  (AFP μέσω Yahoo)
*Σε βομβιστική επίθεση στη διάρκεια πομπής στην Τζακομπαμπάντ του Πακιστάν σκοτώνονται 22 άτομα, ανάμεσά τους γυναίκες και παιδιά, και αρκετά άλλα τραυματίζονται. (Dawn)(Samaa News)
*Εμφύλιος πόλεμος στη Λιβύη
*Τουλάχιστον 9 άτομα σκοτώνονται και δεκάδες άλλων τραυματίζονται στην πόλη Βεγγάζη της ανατολικής Λιβύης σε επίθεση με όλμους στη διάρκεια διαδήλωσης εναντίον της πρότασης των Ηνωμένων Εθνών για το σχηματισμό κυβέρνησης εθνικής ενότητας με σκοπό τον τερματισμό της κρίσης στη Λιβύη, που συνεχίζεται για 4η χρονιά. (Reuters) 

;Καταστροφές και δυστυχήματα
*Ο τυφώνας Πατρίσια ενσκήπτει στο Μεξικό, στην πολιτεία Χαλίσκο.http://www.trust.org/item/20151022183939-hmioy (Reuters)], (AFP via ABC News Australia)
**Ο εν λόγω τυφώνας γίνεται η μεγαλύτερη σε ένταση τροπική καταιγίδα που έχει καταγραφεί ποτέ στο Δυτικό Ημισφαίριο, με ανέμους 200 μιλίων την ώρα (320 χλμ/ω). (NBC)
*Τουλάχιστον 43 άνθρωποι σκοτώνονται από τη σύγκρουση λεωφορείου με φορτηγό κοντά στην πόλη Πισεγκίν της Γαλλίας.
(''The Guardian'')

;Διεθνείς σχέσεις
*Στον πρόεδρο της Ζιμπάμπουε, Ρόμπερτ Μουγκάμπε, απονέμεται το Βραβείο Ειρήνης Κομφούκιου, το οποίο συχνά χαρακτηρίζεται ως το κινέζικο ισότιμο του Νόμπελ Ειρήνης. (The Guardian)

;Αθλητισμός
*Οι Kansas City Royals κερδίζουν το American League Championship Series για το 2015 επικρατώντας των Toronto Blue Jays 4–3 στον έκτο αγώνα και κάνοντας τις νίκες τους 4–2. (''Los Angeles Times'')
*Αρχίζουν οι πρώτοι Παγκόσμιοι Αγώνες Αυτοχθόνων στην πόλη Πάλμας της Βραζιλίας. Η τελετή έναρξης επισκιάζεται από επεισόδια που προκαλούν ιθαγενείς βραζιλιάνοι. (AFP μέσω ''Daily Mail'')

## 24 Οκτωβρίου
;Πόλεμος και επιθέσεις
*Σε σειρά βομβιστικών επιθέσεων με στόχο Σιίτες Μουσουλμάνους στην πρωτεύουσα του Μπανγκλαντές Ντάκα, σκοτώνεται τουλάχιστον 1 άτομο και δεκάδες ακόμα τραυματίζονται. (Reuters)  (Christian Science Monitor)
*Στην Υεμένη τουλάχιστον 40 άτομα σκοτώνονται σε αεροπορικούς βομβαρδισμούς από τις δυνάμεις που είναι σύμμαχοι με τη Σαουδική Αραβία. Οι βομβαρδισμοί σημειώθηκαν σε 2 νησιά στην Ερυθρά Θάλασσα. (Reuters) 
 
;Τέχνες και κουλτούρα
*Περί τα 300 μνημεία ανά τον κόσμο βάφονται μπλε για να τιμηθεί η 70ή επέτειος από την ίδρυση των Ηνωμένων Εθνών. (New York Times) (UN) (Blue photos UN)

;Καταστροφές και δυστυχήματα
*Μεθυσμένη οδηγός πέφτει πάνω σε πλήθος που παρακολουθούσε εκδήλωση πανεπιστημίου στην Οκλαχόμα των ΗΠΑ, σκοτώνοντας 4 άτομα και τραυματίζοντας άλλα 47. (euronews)

;Νόμος και έγκλημα
*Ο αντιπρόεδρος των Μαλδίβων Αχμέντ Αντίμπ, συλλαμβάνεται ως ύποπτος για την έκρηξη που σημειώθηκε στο πλοίο του προέδρου της χώρας, Αμπντάλα Γιαμίν τον περασμένο μήνα.(AP μέσω ''Washington Post'') 

## 25 Οκτωβρίου

;Καταστροφές και δυστυχήματα
*Τουλάχιστον 17 άτομα σκοτώνονται και άλλα 71 τραυματίζονται από φωτιά σε μπαρ με καραόκε στο νησί Σουλαουέζι της Ινδονησίας. (AP μέσω Fox News)
*Κρίση μεταναστών στην Ευρώπη
**Οι σοροί 40 προσφύγων εκβράζονται στις λιβυκές ακτές, με άλλα 30 άτομα να αγνοούνται. (AAP via SBS)
*Από τη βύθιση τουριστικού πλοίου πεθαίνουν 5 άτομα, 1 αγνοείται και 21 διασώζονται στα δυτικά του νησιού Βάργκας στο Βανκούβερ του Καναδά.(CTV)  (CNN) (Canadian Broadcasting Corporation)

;Διεθνείς σχέσεις
*Μεταναστευτική κρίση στην Ευρώπη
**Οι ηγέτες 11 ευρωπαϊκών και βαλκανικών χωρών συναντώνται σε έκτακτη σύνοδο κορυφής στις Βρυξέλλες με θέμα τη μεταναστευτική κρίση. Η Τουρκία δεν παρίσταται.(Chicago Tribune) (Radio New Zealand) (Daily Mail)
**Οι ηγέτες της Ευρώπης συμφωνούν σε συνεργασία και στην εφαρμογή ενός σχεδίου δράσης με 17 σημεία, που συμπεριλαμβάνουν τη στέγαση 100.000 προσφύγων με τη βοήθεια των Ηνωμένων Εθνών και την αντιμετώπιση της παράνομης μετανάστευσης. (Reuters)  (The Guardian)

;Πολιτική και εκλογές
*Πολωνικές βουλευτικές εκλογές 2015
**Το συντηρητικό κόμμα Νόμος και Δικαιοσύνη (PiS) με αρχηγό τον ευρωσκεπτικιστή Γιαροσλάβ Κατσίνσκι και τη νέα πρωθυπουργό Μπεάτα Σίντλο,κέρδισε τις περισσότερες έδρες στις σημερινές γενικές εκλογές. Την ήττα της παραδέχθηκε η απερχόμενη πρωθυπουργός, Εύα Κόπατς. (NDTV) (Newstalk), (AP via US News and World Report)
*Γενικές εκλογές στη Γουατεμάλα 2015
**Στις κάλπες για τον δεύτερο γύρο των προεδρικών εκλογών προσέρχονται οι ψηφοφόροι στη Γουατεμάλα. Νικητής αναδεικνύεται ο πρώην ηθοποιός της τηλεόρασης, Τζίμι Μοράλες. (''Wall Street Journal''), (Reuters via ABC News Australia)
*Αϊτινές γενικές εκλογές 2015
**Σε αντίθεση με τον πρώτο γύρο των βουλευτικών εκλογών, η ψηφοφορία κυλάει ομαλά στις γενικές εκλογές στον σημερινό δεύτερο γύρο, με μεγάλη προσέλευση. Ο δεύτερος γύρος των προεδρικών εκλογών θα διεξαχθεί στις 27 Δεκεμβρίου. (Miami Herald) (AP μέσω Washington Post)  (AFP μέσω Capital Broadcasting Network)
*Γενικές εκλογές στην Αργεντινή 2015
**Τον νέο πρόεδρο και το κοινοβούλιο αναδεικνύουν οι ψηφοφόροι στην Αργεντινή. Η προεδρία θα αποφασιστεί σε δεύτερο γύρο στις 22 Νοεμβρίου, ανάμεσα στους Μαουρίσιο Μάκρι και Ντανιέλ Σιόλι, οι οποίοι απέσπασαν αμφότεροι το 35% των ψήφων. (BBC) (AP via Washington Post)  (CNN) 
**Προεδρικές εκλογές στην Ακτή Ελεφαντοστού 2015
**Στις κάλπες συρρέουν οι πολίτες στην Ακτή Ελεφαντοστού για τις προεδρικές εκλογές, με νικητή τον σημερινό πρόεδρο Αλασάν Ουαταρά.
(AP via ''New York Times'')
*Γενικές εκλογές στην Τανζανία 2015
**Διεξάγονται γενικές εκλογές στην Τανζανία, συμπεριλαμβανομένης της Τανγκανίκα και της ημιαυτόνομης Ζανζιβάρης, που εκλέγει τη δική της κυβέρνηση. Το κυβερνών κόμμα Chama Cha Mapinduzi (Επαναστατικό Κόμμα) μπορεί να χάσει την εξουσία για πρώτη φορά έπειτα από πάνω από 50 χρόνια. (''Washington Post'')
*Σε δημοψήφισμα στη Δημοκρατία του Κονγκό οι πολίτες υπερψηφίζουν με ποσοστό 92% την παραμονή του Ντενί Σασού Νγκουέσσο στην προεδρία. (best.gr)

;Αθλητισμός
*Ο Λιούις Χάμιλτον κερδίζει το 3ο του παγκόσμιο πρωτάθλημα στη Φόρμουλα Ένα με την ομάδα του, τη Mercedes να εξασφαλίζει τον τίτλο στους κατασκευαστές. (The Guardian)

## 26 Οκτωβρίου
;Επιθέσεις
*Τουλάχιστον 50 άτομα σκοτώνονται κοντά στην πόλη Ταΐζ, ανάμεσα στα οποία και 7 πολίτες, στη διάρκεια σφοδρών συγκρούσεων ανάμεσα σε αντάρτες Χούθι και σε δυνάμεις πιστές στον ανατραπέντα πρόεδρο της Υεμένης Μανσούρ Χαντί. (Al-Jazeera)

;Επιχειρήσεις
*Η Toyota γίνεται ξανά ο μεγαλύτερος κατασκευαστής αυτοκινήτων στον κόσμο, με 7,5 εκατ. οχήματα να έχουν πουληθεί ως τώρα μόνο για το 2015. (BBC)

;Καταστροφές
*Σεισμός μεγέθους 7,5 βαθμών της κλίμακας Ρίχτερ πλήττει την οροσειρά Ινδοκούς στο βορειοανατολικό Αφγανιστάν. Οι μετασεισμοί φτάνουν ως την Ινδία. Τουλάχιστον 263 είναι οι νεκροί στο Αφγανιστάν και στο γειτονικό Πακιστάν με τους τραυματίες να υπερβαίνουν τους 1000. (BBC)(Financial Express) (USGS) (Dawn) (Reuters)  (L.A. Times) (AP) 

## 27 Οκτωβρίου

;Πόλεμος και επιθέσεις
*Σύμφωνα με ακτιβιστές, τζιχαντιστές του ΙΣΙΣ έδεσαν σε κίονες 3 αιχμαλώτους στον αρχαιολογικό χώρο της Παλμύρας και στη συνέχεια τους ανατίναξαν. (in.gr)
*Εμφύλιος πόλεμος στη Λιβύη
**Από την κατάρρευση λιβυκού ελικοπτέρου που μεταφέρει μετρητά σε τοπική τράπεζα κατά την επιστροφή του στην Τρίπολη σκοτώνονται τουλάχιστον 14 από τους 23 επιβαίνοντες, μεταξύ των οποίων και ανώτεροι αξιωματούχοι. (AP μέσω ABC News) (BBC) (UPI)
;Καταστροφές 
*Σεισμός στο Αφγανιστάν-Πακιστάν το 2015
**Ο αριθμός των νεκρών φθάνει τους 339 και χιλιάδες είναι οι τραυματίες από τον χθεσινό σεισμό που έπληξε το Αφγανιστάν και το Πακιστάν. (AFP μέσω ABC News) (Himalayan Times)

;Διεθνείς σχέσεις
*Η Κίνα διαμαρτύρεται εναντίον των ΗΠΑ για τη ναυτική περιπολία κοντά στα τεχνητά νησιά τα οποία έχουν δημιουργήσει οι Κινέζοι στη Θάλασσα της Νότιας Κίνας.Το Πεκίνο έκανε λόγο για παραβίαση της εθνικής του κυριαρχίας από τις ΗΠΑ. (naftemporiki.gr)

;Πολιτική και εκλογές
**Προεδρικές εκλογές στην Ακτή Ελεφαντοστού 2015
*Σύμφωνα με τα πρώτα αποτελέσματα από τις προεδρικές εκλογές της Κυριακής, ο πρόεδρος Αλασάν Ουαταρά επανεκλέγεται με ποσοστό 83,18% για δεύτερη συνεχή θητεία. Η ψηφοφορία κύλησε ομαλά και οι εκλογές ήταν διαφανείς σύμφωνα με τος εκλογικούς παρατηρητές. Ήταν οι πρώτες εκλογές στην ιστορία της χώρας που δεν επισκιάστηκαν από σοβαρές παραβιάσεις δικαιωμάτων ή νοθεία. (Reuters)  (Financial Times) (Abidjan.net) 

## 28 Οκτωβρίου

;Πόλεμος και επιθέσεις
*Ύποπτα μέλη της Μπόκο Χαράμ σκοτώνουν 14 πολίτες στην επαρχία Ντιφά του Νίγηρα κοντά στα σύνορα με τη Νιγηρία.(Reuters) 

;Δυστυχήματα και καταστροφές
*Μεταναστευτική κρίση στην Ευρώπη
**Το Λιμενικό Σώμα στην Ελλάδα ανακοινώνει τη διάσωση 242 προσφύγων που επέβαιναν σε ξύλινο σκάφος, το οποίο βυθίστηκε στα βόρεια της Λέσβου, με αποτέλεσμα να πνιγούν τουλάχιστον 3 άτομα, ανάμεσα στα οποία και δύο μικρά αγόρια.(Reuters)  (AP μέσω CBS News)

;Πολιτική και εκλογές
*Οι Ρεπουμπλικάνοι στις ΗΠΑ προτείνουν τον Πολ Ράιαν να είναι υποψήφιος για να διαδεχθεί τον Τζον Μπένερ στο αξίωμα του Προέδρου της Βουλής των Αντιπροσώπων, έπειτα από την παραίτηση του τελευταίου. (in.gr)
*Γενικές εκλογές στην Τανζανία 2015
**Ο Έντουαρντ Λοουάσα από το κόμμα Τσαντέμα της αντιπολίτευσης στην Τανζανία ζητά να καταμετρηθούν ξανά τα ψηφοδέλτια από τις προεδρικές εκλογές της περασμένης Κυριακής, μία ημέρα προτού ανακοινωθούν τα επίσημα αποτελέσματα. Στο μεταξύ, ο επικεφαλής της εφορευτικής επιτροπής στην ημιαυτόνομη Ζανζιβάρη ακυρώνει τα αποτελέσματα των προεδρικών εκλογών, δύο ημέρες μετά την ανακοίνωση του Σεΐφ Σαρίφ Χαμάντ ότι ήταν ο νικητής (προσκείμενος στην αντιπολίτευση). Οι ΗΠΑ αντιδρούν και ζητούν να ανακληθεί η απόφαση για ακύρωση των αποτελεσμάτων. (AP via ABC News) (Reuters)  (Mail & Guardian Africa)
*Στο Νεπάλ, εκλέγεται η Μπίντια Ντέβι Μπαντάρι από το Κομμουνιστικό Κόμμα του Νεπάλ, πρώτη γυναίκα πρόεδρος στη χώρα. (euronews.com)

## 29 Οκτωβρίου
;Πόλεμος και επιθέσεις
*Δημοσιεύεται από την ερευνητική ομάδα της Αφρικανικής Ένωσης (υπό τον πρώην πρόεδρο της Νιγηρίας, Ολουσέγκουν Ομπασάντζο) η έκθεση για τις κτηνωδίες και την ανακάλυψη μαζικών τάφων στο Νότιο Σουδάν. Η έκθεση περιγράφει ως δράστες των σφαγών τις κυβερνητικές δυνάμεις και τους συμμάχους τους. (Al Jazeera America)

;Τέχνες και κουλτούρα
*Το τραγούδι της Αντέλ "Hello" ξεπερνά σε προβολές το άσμα της Μάιλι Σάιρους "Wrecking Ball" ως το ταχύτερο βίντεο στο κανάλι Vevo που έφτασε τις 100 εκατομμύρια θεάσεις. (''The Daily Mail'')
*Το βραβείο Ζαχάρωφ απονέμεται στον Σαουδάραβα μπλόγκερ Ραΐφ Μπαντάουι, ο οποίος έχει καταδικαστεί σε 1.000 μαστιγώματα και 10 χρόνια στη φυλακή για προσβολή κατά του Ισλάμ και για ηλεκτρονικό έγκλημα. Η τελετή απονομής θα γίνει στις 16 Δεκεμβρίου στο Στρασβούργο. (Reuters)  (Al Jazeera) (EU)

;Δυστυχήματα και καταστροφές
*Μεταναστευτική κρίση στην Ευρώπη
**Επεκτείνονται οι έρευνες στο βορειοανατολικό Αιγαίο για τουλάχιστον 34 άτομα που αγνοούνται από χθες στη Λέσβο έπειτα από τη βύθιση πλοιαρίου. Διασώθηκαν περί τα 242 άτομα, όμως πέθαναν τα 8, ανάμεσα στα οποία και 5 παιδιά. (Reuters)  (AP via Kathimerini)

;Διεθνείς σχέσεις
*Η Google ανακοινώνει το Project Loon, ένα σχέδιο για την προμήθεια ασύρματης σύνδεσης στο Διαδίκτυο για 4 δισεκατομμύρια άτομα ανά τον κόσμο, που στερούνται σύνδεσης σε αγροτικές και απομακρυσμένες περιοχές. Αερόστατα με αέρα για τον σκοπό αυτό θα δοκιμαστούν στη στρατόσφαιρα στην Ινδονησία στις αρχές του 2016. (ZDNET) (AFP via Khmer Times) (AP via Chicago Tribune) (Google)

;Νόμος και έγκλημα
*Η Κίνα αποφάσισε να εγκαταλείψει την αμφιλεγόμενη πολιτική του ενός παιδιού για πρώτη φορά έπειτα από 36 χρόνια. Θα επιτραπεί πλέον η γέννηση μέχρι 2 παιδιών. (BBC News)

;Πολιτική και εκλογές
*Ο Πολ Ράιαν από το Ουισκόνσιν εκλέγεται ως ο 62ος και ο νεότερος σε ηλικία από το 1869 Πρόεδρος της Βουλής των Αντιπροσώπων των Ηνωμένων Πολιτειών. (New York Times)
*To Κοινοβούλιο της Μολδαβίας εγκρίνει πρόταση δυσπιστίας σε βάρος του φιλοευρωπαϊστή πρωθυπουργού Βαλέριου Στρέλετς, καθώς συνεχίζεται η πολιτική αναταραχή στη χώρα. (Seenews) 

## 30 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Τουλάχιστον 65 άτομα σκοτώνονται και άλλα 250 τραυματίζονται σε αεροπορικούς βομβαρδισμούς της συριακής κυβέρνηση σε αγορά της πόλης Ντούμα στη Συρία. (Reuters)  (Al Jazeera μέσω Yahoo!)

;Δυστυχήματα και καταστροφές
*Πυρκαγιά στο νυχτερινό κέντρο Κολεκτίβ
**Τουλάχιστον 27 άτομα πεθαίνουν και περισσότερα από 180 νοσηλεύονται με εγκαύματα έπειτα από πυρκαγιά σε νυχτερινό κέντρο στο Βουκουρέστι. Το σόου με πυροτεχνήματα ενός συγκροτήματος της χέβι μέταλ προκάλεσε την πυρκαγιά μέσα στο κέντρο Κολεκτίβ. (Sputnik News), (BBC) (Fox News)
*Ένας εργαζόμενος σκοτώνεται και τουλάχιστον 1 ακόμη παγιδεύεται κάτω από τα ερείπια έπειτα από την κατάρρευση ενός κτηρίου υπό κατεδάφιση στην πόλη της Νέας Υόρκης.(AP via ABC News) (Reuters) 
*Κρίση μεταναστών στην Ευρώπη
**Ο πρωθυπουργός της Ελλάδας Αλέξης Τσίπρας επικρίνει τους Ευρωπαίους για την αποτυχία τους να χειριστούν τη μεταναστευτική κρίση στην ήπειρο. Μεταδίδεται από το Associated Press ότι άλλα 31 άτομα — τα περισσότερα από τα οποία ήταν παιδιά — πνίγηκαν σε ναυάγια στη Μεσόγειο κοντά στην Κάλυμνο και στη Ρόδο. Το κρατικό πρακτορείο ειδήσεων της Τουρκίας αναφέρει τον πνιγμό 4 παιδιών (άλλα 2 αγνοούνται) σε 2 νέα ναυάγια, καθ' οδόν για τα νησιά Λέσβος και Σάμος. Οι θάνατοι στα ναυάγια των τελευταίων ημερών ξεπέρασαν τους 50. Το ελληνικό Λιμενικό λέει ότι διέσωσαν 600 άτομα το τελευταίο 24ωρο. (AP via Huffington Post) (Reuters) 
*Τουλάχιστον 2 άτομα πεθαίνουν και 1 αγνοείται, καθώς πλημμύρες πλήττουν το Τέξας. (NBC News) (Reuters) 
*Από την κατάρρευση κτηρίου στην επαρχία Χενάν στο κέντρο της Κίνας πεθαίνουν 17 εργάτες και 23 τραυματίζονται. (Xinhua via iCrossChina
;Διεθνείς σχέσεις
*Ο Σακέρ Ααμέρ, τελευταίος βρετανός κρατούμενος στην αμερικανική φυλακή του Γκουαντανάμο στην Κούβα, αφήνεται ελεύθερος. (in.gr)

## 31 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Μια νέα συμμαχία από αντάρτες, υποστηριζόμενη από τις ΗΠΑ, οι Δημοκρατικές Δυνάμεις της Συρίας εξαπολύει επίθεση κατά του Ισλαμικού Κράτους στη βορειοανατολική επαρχία Χασάκα. (Reuters)  (International Business Times)

;Δυστυχήματα και καταστροφές
*Από πυρκαγιά σε δημόσιες αγορές στην πόλη Ζαμποάνγκα Σίτι των Φιλιππίνων πεθαίνουν 15 άτομα και άλλα 11 τραυματίζονται. (CNN)
*Πτήση 9268 της Κογκαλιμάβια
**Ρωσικό αεροσκάφος της Kogalymavia τύπου Airbus A-321 συντρίβεται στη Χερσόνησο του Σινά με 224 επιβάτες. Το αεροσκάφος εκτελούσε το δρομολόγιο από το Σαρλ ελ Σεΐχ στην Αγία Πετρούπολη. (The News Hub) (BBC) 
*Έξι άτομα πεθαίνουν από νέες καταιγίδες και πλημμύρες στο Τέξας. (AP via USA Today) (AP update) 
*Πυρκαγιά στο νυχτερινό κέντρο Κολεκτίβ
**Ο Πρωθυπουργός της Ρουμανίας Βίκτορ Πόντα κηρύσσει τριήμερο εθνικό πένθος στον απόηχο της τραγωδίας με την πυρκαγιά σε νυχτερινό κέντρο του Βουκουρεστίου. (Reuters)  (CBC)

;Νόμος και έγκλημα
*Ένοπλος σκοτώνει με πυροβολισμούς 3 άτομα, προτού σκοτωθεί και εκείνος από τα πυρά της αστυνομίας στο Κολοράντο Σπρινγκς των ΗΠΑ.(AP)  (Colorado Springs Gazette)
*Τουλάχιστον 11 άτομα σκοτώνονται σε συγκρούσεις οπαδών από αντίπαλα κόμματα στο Πακιστάν, καθώς διεξάγονται τοπικές εκλογές στην επαρχία Σιντ. (Reuters μέσω ''Sydney Morning Herald'')

;Πολιτική και εκλογές
*Προεδρικές εκλογές στη Γουινέα 2015
**Το συνταγματικό δικαστήριο της Γουινέας επικυρώνει την εκλογική νίκη του Αλφά Κοντέ στις εκλογές της 11ης Οκτωβρίου. Απορρίπτονται οι ενστάσεις από την αντιπολίτευση εναντίον της επανεκλογής του Κοντέ. (Reuters)  (Channel NewsAsia) 

;Επιστήμη και τεχνολογία
*Ο μεγάλος αστεροειδής 2015 TB145, ο οποίος πιστεύεται να είναι ένας νεκρός κομήτης, περνά πολύ κοντά στη Γη. (''Time'')

;Αθλητισμός
*Στην ένωση ράγκμπι, η Νέα Ζηλανδία νικά την Αυστραλία 34–17 στον τελικό και κατακτά το Παγκόσμιο κύπελλο ράγκμπι για το 2015.
(BBC)
*Στις ιπποδρομίες, ο κάτοχος του U.S. Triple Crown American Pharoah ολοκληρώνει την αγωνιστική καριέρα του με την κατάκτηση του κλασικού Μπρίντερς Καπ για το 2015. Είναι το πρώτο άλογο στην ιστορία των αμερικανικών ιπποδρομιών που πετυχαίνει το γκραντ σλαμ. (New York Times), (ESPN)

 10